“องค์การเภสัชกรรม” แจ้งข่าวดี “โมเดอร์นา” 1.38 ล้านโดส ถึงไทย 27 พ.ย.นี้
“องค์การเภสัชกรรม” เผยวัคซีนโมเดอร์นา จำนวน 1,382,500 โดสจะมาถึงประเทศไทยในวันเสาร์ที่ 27 พฤศจิกายน 2564 โดยสายการบิน China Airlines รวมวัคซีนที่นำเข้ามาแล้ว จำนวน 1,942,700 โดส
“องค์การเภสัชกรรม” เผยวัคซีนโมเดอร์นา 1,382,500 โดสจะมาถึงประเทศไทยในวันเสาร์ที่ 27 พฤศจิกายน 2564 รวมวัคซีนที่นำเข้ามาแล้ว 1,942,700 โดส
24 พ.ย. 2564

องค์การเภสัชกรรม เปิดเผยว่า ตามที่องค์การเภสัชกรรมได้มีการติดตามความคืบหน้าการส่งมอบวัคซีน โมเดอร์นา จากบริษัท ซิลลิค ฟาร์มา จำกัด อย่างต่อเนื่อง
ล่าสุดเมื่อช่วงบ่ายของวันนี้ (24 พฤศจิกายน 2564) ได้รับแจ้งจาก ซิลลิค ฟาร์มา ว่า วัคซีนโมเดอร์นาล็อตที่มาจากแหล่งผลิตของประเทศสหรัฐอเมริกา จะมาถึงประเทศไทย จำนวน 1,382,500 โดส ในวันเสาร์ที่ 27 พฤศจิกายน 2564 เวลา 16.45 น. โดยสายการบิน China Airlines เที่ยวบิน CI 0835 เส้นทาง ไทเป – กรุงเทพมหานคร  รวมวัคซีนที่นำเข้ามาแล้ว จำนวน 1,942,700 โดส
ทั้งนี้ องค์การเภสัชกรรม สมาคมโรงพยาบาลเอกชน และ ซิลลิค ฟาร์มา มีความมุ่งมั่นตั้งใจที่จะดำเนินงานด้านวัคซีนให้ประสบความสำเร็จ เพื่อสร้างภูมิคุ้มกันหมู่ให้เกิดขึ้น เพื่อนำเศรษฐกิจและชีวิตปกติสุขกลับคืนมาโดยเร็ว สำหรับความคืบหน้าดังกล่าวองค์การเภสัชกรรมจะประชาสัมพันธ์ให้ทราบเป็นระยะต่อไป
